钦定古今图书集成/明伦汇编/氏族典/第129卷 > 陈必谦
## 钦定古今图书集成/明伦汇编/氏族典/第129卷 > 陈必谦

按《苏州府志》：“必谦，字益吾，常熟人。万历癸丑进士，选
辉县令，擢南御史，削官里居。崇祯初，复职，擢河南巡
抚，解任归。怀宗尝书天下清官四人于御屏，首文震
孟，次即必谦，次刘宗周，次黄道周。久之，以少司空召
督修永陵。未几而三月十九之难作，必谦被执不屈，
得间亡归，卒。”